Source: https://www.riigiteataja.ee/akt/131012020010
Timestamp: 2020-05-26 07:54:47+00:00

Document:
Kaugliiniveo avaliku teenindamise otseleping nr 1 – Riigi Teataja
Kaugliiniveo avaliku teenindamise otseleping nr 1
Jõgevamaa Ühistranspordikeskus
RT I, 31.01.2020, 10
Põltsamaal, 19.12.2019
Mittetulundusühing Jõgevamaa Ühistranspordikeskus, (edaspidi tellija) registrikood 80229484, juhatuse liikme Heldur Lääne isikus ja Estonian Lines OÜ (edaspidi vedaja), registrikood 12483162, juhatuse liige Priit Kivi isikus, kes tegutseb põhikirja alusel, eraldi nimetatud pool ja koos nimetatuna pooled, sõlmisid käesoleva avaliku teenindamise otselepingu (edaspidi leping) alljärgnevas:
1.1. Lepingu eesmärgiks on reguleerida poolte suhteid, õigusi, kohustusi ning vastutust lepingu objektiks oleva kaugbussiliinil nr 593 Rakvere – Mustvee – Kallaste bussiliiniveo korraldamisel.
1.2. Leping sätestab avaliku bussiliiniveo tingimused, tuginedes ühistranspordiseadusele ja tellija poolt läbiviidud avaliku konkursi tingimustele ning vedaja edukaks tunnistatud hinnapakkumusele. Samuti sätestab leping tellija poolt vedajale sihtotstarbelise liinitoetuse (edaspidi nimetatud liinitoetus) maksmise korra.
1.5.1. Lisa 1 – Avaliku kaugbussiliini nr 593 sõiduplaan;
1.5.4. Lisa 4 – Hinnapakkumus (edukaks tunnistatud pakkumus);
1.5.5. Lisa 5 – Piletihindade tabel.
2.1. Lepingu esemeks on ajavahemikul 01.01.2020 – 31.12.2022 vedaja poolt avaliku bussiliiniveoteenuse osutamine avalikul kaugliinil nr 593 Rakvere – Mustvee – Kallaste.
Leping on sõlmitud ühistranspordiseaduse § 10 lõike 1 alusel. Lepingu tulemiks on kvaliteetne poolte vahel kokku lepitud tingimustele vastav sõitjatevedu kaugliinil.
2.2. Vedaja teostab avaliku liiniveo korraldamisel sõiduplaani järgset veoteenust lepingu lisas 1 toodud liinil ja mahus 55 780 liinikilomeetrit aastas ning korraldab piletimüüki kasutades aruandlust võimaldavaid piletimüügiaparaate.
2.4. Arvestades asjaoluga, et tellijal ei ole õigust sõlmida lepinguid ja võtta rahalisi kohustusi eelseisvate eelarveaastate arvel rohkem kui riigieelarve seaduse § 31 lõikes 1 näidatud mahus, võtab tellija endale rahalisi kohustusi eelarveaastate kaupa arvates vastava aasta eelarveseaduse vastuvõtmisest.
2.5. Vedaja kohustub järgima sõidupiletite müümisel lepingu lisas 5 „Piletihindade tabel” toodud hindasid. Piletitulu laekub vedajale.
3.1.1. Täitja esitab alljärgneva vormi kohase liiniaruande üks kord kuus hiljemalt järgneva kuu 15. kuupäevaks.
Läbisõit liinil
kilomeetri
3.2. Tellija poolt lepingu punkti 3.1 kohaselt arvestatud toetusest arvatakse maha lepingus sätestatud korras rakendatud leppetrahvid ja viivised.
3.3. Vedajale riigieelarvest makstava sihtotstarbelise toetuse määr käibemaksuta on 0,622 eurot liinikilomeetri kohta. Lepingu kehtivusperioodi jooksul toetuse määra ei muudeta.
3.4. Toetuse lepingu objektiks oleva bussiliini teenindamise eest tasub tellija vedajale hiljemalt teenuse osutamisele järgneva kuu 15. kuupäevaks. Vedajale makstava toetussumma tasub tellija eelnimetatud kuupäevaks pangaülekandega pangakontole EE692200221057996564.
3.5. Tellijale riigieelarvest eraldatud ühistranspordi toetuse võib vedajale maksta ka ettemaksuna, tehes järgneva perioodi jooksul tasaarvelduse.
3.6. Vedaja esitab tellijale aruande iga kuu kohta sellele kuule järgneva kuu 5-ndaks kuupäevaks.
4.2. Vedajal peab olema kogu lepingu kehtivuse ajal kehtiv Eestis väljastatud ühistranspordiluba. Tellijal on igal ajal õigus kontrollida vedajal ühistranspordiloa olemasolu. Kui vedaja ühistranspordiloa kehtivus lõpeb enne käesoleva lepingu tähtaja saabumist, siis kohustub vedaja esitama tellijale hiljemalt 30 (kolmkümmend) kalendripäeva enne ühistranspordiloa kehtivuse lõppemise tähtaega uue ühistranspordiloa. Kui vedaja ei ole hiljemalt 30 (kolmkümmend) päeva enne ühistranspordiloa kehtivusaja lõppemist esitanud tellijale uut ühistranspordiluba, lõpeb leping alates ühistranspordiloa kehtivuse lõppemisele järgnevast päevast ning tellijal on õigus nõuda vedajalt lepingu punktis 8.1 ettenähtud leppetrahvi.
4.3.1.1. on läbinud autoveoseaduse § 27 lõikes 1 sätestatud ametikoolituse ning omavad kõiki Eestis vajalikke bussijuhina töötamise õigust ja kvalifikatsiooni tõendavaid dokumente;
4.3.1.3. kütavad sõitjatesalongi selliselt, et oleks tagatud bussis suletud uste korral sisetemperatuur vähemalt 10º kraadi Celsiuse järgi;
4.3.1.7. tagavad väljaehitatud peatuste olemasolul peatustesse korrektse sisse- ja väljasõidu, s.t bussi peatamise nii, et buss ei oleks peale peatumist sõidutee äärest kaugemal kui 20 cm, juhul kui infrastruktuur seda võimaldab;
4.3.1.8. tagavad kehtivale piletisüsteemile ja -hinnale vastavate sõidupiletite müümise;
4.3.2.2. on oma ehituselt sobivad sõitjate veoks kaugbussiliinidel ning vastama majandus- ja kommunikatsiooniministri 26.05.2004. a määruses nr 141 „Sõitjate bussiliiniveo, bussijuhuveo, taksoveo ja pagasiveo üldeeskiri” ja teede- ja sideministri 18.05.2001. a määruses nr 50 „Mootorsõiduki ja selle haagise tehnoseisundile ja varustusele esitatavad nõuded” ja muudele Eestis sõidukitele kehtestatud nõuetele ning on läbinud sõidukite korralise tehnoülevaatuse;
4.3.2.3. on konstruktsioonilt sobilikud Eesti klimaatilistes tingimustes kasutamiseks;
4.3.2.4. on varustatud eelpingutiga turvavööde ja täispehmete tekstiilkatetega istemetega (s.t polstri ja tekstiiliga on kaetud nii kogu istmepõhi kui ka seljatugi);
4.3.2.5. on varustatud liinitööl valgustatud liininumbri ja -nimetuse sildiga bussi küljel ning valgustatud liininumbri sildiga bussi ees, kusjuures teksti tähe kõrgus peab olema vähemalt 3 cm. Liininimetus peab sisaldama liini alg- ja lõpp-punktide nimesid ning olulisemate vahepeatuste nimesid;
4.3.2.6. on piisava pagasiruumiga majandus ja kommunikatsiooniministri 26.05.2004 määruse nr 141 „Sõitjate bussiliiniveo, bussijuhuveo, taksoveo ja pagasiveo üldeeskiri” § 9 lõikes 4 sätestatud suurusega pagasi ja ühe kokkupakitud lapsevankri vedamiseks. Pagasiruumina ei käsitleta reisijate liikumiseks ettenähtud istemetevahelist käiku ja muid kohti, kus ei ole lubatud liiklusohutuse nõuetest tulenevalt pagasit vedada;
4.3.2.7. on varustatud vähemalt ühe istmerea kohal asetseva (paremal või vasakul pool kogu salongi pikkuses) pagasiriiuliga väikesema käsipagasi ja üleriiete vedamiseks;
4.3.2.8. on varustatud salongi valgustusega;
4.3.2.9. on varustatud salongi sundventilatsiooniga;
4.3.2.10. on varustatud töökorras salongi küttesüsteemiga (salongi osasse paigaldatud soojapuhurid või radiaatorid/soojuskonvektorid);
4.3.2.11. on varustatud pneumaatilise, hüdraulilise-või elektrilise ajamiga avatava ja sulgetava eesmise teenindusuksega, kusjuures ukse avab ja sulgeb juht;
4.3.2.12. on varustatud sõitjatele nähtavas kohas kehtiva teabega piletihindade, sõidusoodustuste ja piletita sõidu eest määratavate trahvimäärade kohta;
4.3.2.13. on varustatud vähemalt ühe prügikastiga salongi osas;
4.3.2.14. on liinile sõites nii seest kui väljast puhtad;
4.3.2.15. on korrektse välimusega (sh roosteplekkideta, märgatavate värviparandusteta kerel, korras istmetega jne);
4.3.2.16. on varustatud vähemalt 20 istekohaga;
4.3.2.17. ei ole vanemad kui 15 aastat ühelgi avaliku teenindamise lepingu kehtivuse hetkel arvates esmaregistreerimise kuupäevast;
4.3.2.18. omavad registreerimistunnistust, millele on märgitud istekohtade arv bussis.
5.1.1. tõendama hiljemalt 3 (kolm) kalendripäeva enne teenindusperioodi algust, et tal on võimalus kasutada igal ajal avaliku teenindamise otselepingu kehtivusperioodi jooksul avaliku kaugliiniveo teostamiseks lepingu esemeks olevatel bussiliinidel sõitjateveoks busse, mis vastavad lepingus sätestatud tingimustele;
5.1.3. arvestama lepingu punktis 6.1.13 nimetatud tellijapoolsete sõiduplaanimuudatustega;
5.1.4. tagama sõitjate igakülgse ohutuse;
5.1.5. tagama lepingu kehtivuse perioodil töötajate töötasu ning töö- ja puhkeaja korralduse vastavuse kollektiivlepingu seaduse tähenduses vedaja tegevusalale laiendatud kollektiivlepinguga sätestatud nõuetele;
5.1.6. korraldama sõidupiletite ja/või kuupiletite müüki ning kasutama piletimüügisüsteemi, mis võimaldab piletitulude arvestust ja kontrolli, samuti sõitjate arvu ja müüdud piletite koguse arvestamist kuupäevade lõikes ja väljumiste (veootsa) kaupa, seejuures peab olema võimalik andmetest eristada iga sõitja sõidu alg- ja lõpp-peatus;
5.1.7. rakendama seadusega ja seaduse alusel kehtestatud sõidusoodustusi;
5.1.8. informeerima esimesel võimalusel sõitjaid ja tellijat lepingu punktides 5.2.1 ja 5.2.2 nimetatud olukorrast, põhjendades ajutiste muudatuste tegemise vajadust. Vedaja poolt liiniveo peatamine või ajutised muudatused busside liikluses ei tohi kesta kauem kui neid muudatusi tinginud asjaolude kestvus ning nende asjaolude äralangemisel tuleb jätkata koheselt sõiduplaani järgset sõitjatevedu või kasutada võimalusel asendusbusse;
5.1.9. Lepingu täitmiseks kasutatavatesse bussidesse paigaldama piletimüügi aparaadid ning korraldama järelevalvet piletimüügi üle;
5.1.9.1. kõikide tegevusvaldkondadega seotud raamatupidamisearvestused on eraldatud ning vastavad varad ja püsikulud on jaotatud vastavalt kehtivale raamatupidamis- ja maksustamiskorrale;
5.1.9.2. kõiki muutuvkulusid, põhjendatud osa püsikuludest ning mõistlikku kasumit, mis on seotud vedaja mis tahes muu tegevusega, ei saa ühelgi tingimusel seostada lepingu alusel teostatava bussiliiniveoteenusega;
5.1.10. esitama tellijale andmed ja informatsiooni, mis on seotud lepingu täitmise ja ühistransporditoetuse kasutamisega;
5.1.11. tagastama ühistransporditoetuse ühistranspordiseaduse § 22 sätestatud juhtudel ja korras;
5.1.12. määrama eesti keelt valdava kontaktisiku ning olema tellijale kättesaadav vähemalt esmaspäevast-reedeni kella 08.00-st kuni 17.00-ni.
5.2.3. teha tellijale ettepanekuid liinivõrgu, sõiduplaanide, marsruutide ja sõidupileti hindade muutmiseks;
5.2.4. katkestada teenuse osutamine ajutiselt juhul, kui tellija ei ole tasunud teenuse osutamise eest 2 kuu jooksul ning lõpetada leping koheselt ühepoolselt, kui tellija ei ole tasunud teenuse osutamise eest 3 kuu jooksul.
6.1.9. kontrollida sõiduplaanide täitmist, busside täituvust ning vastavust õigusaktides ja käesolevas lepingus ettenähtud nõuetele ning liinivedude teostamise kvaliteeti vastavalt lepingus sätestatud nõuetele;
6.1.10. kontrollida igal ajal kõiki majandustegevuse ja raamatupidamisarvestuse algdokumente, mis on seotud lepingu täitmise ja toetuse kasutamisega;
6.1.11. nõuda vedajalt lepingu täitmise kohta asjassepuutuvat informatsiooni, dokumente ja andmeid kogu lepingu kehtivuse perioodil;
6.1.12. ajakohastada nõudluse muutumisel ja rahastamise võimalustest tulenevalt sõiduplaani ja sõidutariife kahjustamata seejuures vedaja majandustegevust võrreldes vedaja poolt pakkumuses esitatuga;
6.1.13. muuta rongide sõiduplaanimuutustest tingitult käesoleva lepinguga seotud sõiduplaani kahjustamata seejuures vedaja majandustegevust võrreldes vedaja poolt pakkumuses esitatuga;
6.1.14. muuta kuni 20% ulatuses veomahtu võrreldes veomahuga, mille kohta vedaja tegi oma hinnapakkumuse, teatades sellest vedajale ette vähemalt 45 (nelikümmend viis) kalendripäeva.
6.2.9. maksma vedajale liinitoetust lepingus ettenähtud korras ja tingimustel;
6.2.10. informeerima vedajat plaanilistest liikluse sulgemistest või ümberkorraldustest;
6.2.11. taotlema bussiliinidega hõlmatud teede vastavust liiklusohutuse nõuetele, bussipeatuste korrasoleku, busside manööverdamisvõimaluste ja seismise kohtade korrashoiu tagamist;
6.2.12. teavitama avalikkust muudatustest sõiduplaanides vähemalt 10 kalendripäeva ette.
7.1. Vedaja on kohustatud esitama tellijale elektroonselt tellija nõudmisel ja tellija määratud ajaperioodi kohta kogu piletimüüki puudutava andmestiku vastavalt tellija poolt heakskiidetud vormile ja võimaldama tellija nõudmisel tellija volitatud isikutel tutvuda kogu piletimüügi andmestikuga kohapeal. Vedaja on kohustatud esitama tellijale viimase nõudel avaliku liiniveo ja avaliku liiniveoga seotud majandustegevuse kohta muud informatsiooni, mis on vajalik liikluse kavandamiseks ja transpordiuuringuteks.
7.2. Vedaja on kohustatud esitama tellijale üks kord kvartalis kvartalile järgneva kalendrikuu 20. kuupäevaks vormikohase aruande (lepingu lisa 3).
7.3. Informeerima tellijat viivitamatult liini teenindamisel esinevatest tõrgetest, sh väljumiste ärajäämine ning sõiduplaanist kõrvalekaldumine.
8.1. Kui vedaja ei alusta veoteenuse osutamist lepingus ja selle lisades kokkulepitud korras ja mahus, samuti vedaja ühistranspordiloa tähtaja lõppemisel või loa kehtetuks tunnistamise korral, ütleb tellija lepingu ühepoolselt üles. Kõigil käesolevas punktis nimetatud juhtudel ja kui vedaja lõpetab ühepoolselt veoteenuse osutamise enne lepingu kehtivuse lõppemist on tellijal õigus nõuda vedajalt leppetrahvi kuni 3000 (kolm tuhat) eurot. Tellijal puudub õigus nõuda leppetrahvi, kui vedaja lõpetab ühepoolselt veoteenuse osutamise vastavalt lepingu punktile 5.2.4.
8.3. Vedaja poolt aruannete või teadete mittenõuetekohast esitamist, sh tõele vastavate andmete mitteesitamist, loetakse oluliseks lepingu rikkumiseks ning iga rikkumise korra eest on tellijal õigus nõuda leppetrahvi summas kuni 300 (kolmsada) eurot.
8.8. Kui lepingu täitmise kontrollimisel tellija või tema määratud kolmandate isikute poolt avastatakse sõiduõiguseta reisijaid lepingu objektiks olevate bussiliinide bussides, siis on tellijal õigus nõuda vedajalt leppetrahvi iga piletita reisija kohta summas 50 eurot.
8.9. Lepingus ettenähtud maksetega viivitamisel on tellija kohustatud maksma vedajale viivist 0,1% päevas viivitatud summast. Viivise tasumine ei vabasta tellijat võlgu oleva summa tasumise kohustusest.
10. Lepingu jõustumine, muutmine ja lõpetamine.
10.1. Käesolev leping jõustub pärast lepingu ja lepingu lisade mõlemapoolset allakirjutamist ja kehtib kuni 31.12.2022 või kuni poolte poolt võetud kõikide kohustuste nõuetekohase täitmiseni või lepingu ennetähtaegse lõpetamiseni Lepingus ja seaduses ettenähtud alustel.
10.3. Tellijal on õigus vastavalt haldusmenetluse seaduse § 102 lõikele 2 lepingut ühepoolselt muuta või ennetähtaegselt lõpetada, kui see on tingimata vajalik, et vältida ülekaaluka avaliku huvi rasket kahjustamist.
10.4.9. kui vedaja on ükskõik millist lepingust tulenevat kohustust rikkunud korduvalt või oluliselt ja see on põhjustanud olulise kahju kolmandale isikule või tema varale;
10.4.10. kui vedaja ei täida talle seaduse ja lepinguga pandud kohustusi nõuetekohaselt, sealhulgas jätab esitamata punktis 4.2 nimetatud korras uue ühistranspordiloa ja vedaja ei ole ühe kuu jooksul tellija vastavasisulisest nõudest asunud seadusest ja lepingust tulenevaid kohustusi täitma;
10.4.11. kui kontrolli tulemusel selgub, et vedaja ei vasta ühistranspordiseaduse § 36 sätestatud ühistranspordiloa omaniku hea maine nõudele.
10.4.12. Tellijal on õigus lepinguperioodil leping üles öelda 3 kuulise etteteatamistähtajaga, kui langeb ära või väheneb märgatavalt käesoleva lepingu punktis 2.4 nimetatud rahastamisalus. Märgatav rahastamise vähendamine tähendab rahalist mahtu, mis teeb tellijal võimatuks käesoleva lepingu objektiks oleva liiniveo eest tasumise.
12.2. Kõik lepingu täitmisega või lepingust tulenevate vaidlustega seotud teated ja info on ametlikult ning kooskõlas lepinguga esitatud, kui nimetatud teated on poolele edastatud kirja (sh elektronkirja) või faksi teel või antud teisele poolele üle allkirja vastu lepingus märgitud või pärast lepingu sõlmimist kirjalikult teatatud aadressil või faksinumbril.
12.3. Kõigist muudatustest lepingus nimetatud andmetes teatatakse teisele poolele 2 (kahe) tööpäeva jooksul muudatuste tegemisest arvates. Kui üks pool rikub käesolevat sätet, siis loetakse kohaselt saadetud teateks teadet, mille teine pool on edastanud lepingus märgitud aadressile või faksile.
13.2. Leping on koostatud kahes võrdset juriidilist jõudu omavas eksemplaris, millest kummalegi poolele jääb üks eksemplar.
14.1. Tellija volitatud esindaja lepingu tingimuste täitmisel ja kontrollimisel on Heldur Lääne, telefon 5290469, e-post heldur@uhistransport.ee.
14.2. Vedaja volitatud esindaja lepingu tingimuste täitmisel ja kontrollimisel on Priit Kivi.

References: § 10
 § 31
 § 27
 § 9
 § 22
 § 102
 § 36